Landhelgisgæsla Íslands hafði betur gegn breska flughernum í knattspyrnuleik sem fram fór í Reykjaneshöll á föstudagskvöld . Úrslit leiksins réðust í vítaspyrnukeppni eftir 3 - 3 - jafntefli og náðu Íslendingar þar fram hefndum , en síðasti leikur Landhelgisgæslunnar og konunglega breska flughersins fór fram árið 1944 , fyrir 75 árum . Þá höfðu Bretar betur . Landhelgisgæsla Íslands hafði betur gegn breska flughernum í knattspyrnuleik sem fram fór í Reykjaneshöll á föstudagskvöld . Úrslit leiksins réðust í vítaspyrnukeppni eftir 3 - 3 - jafntefli og náðu Íslendingar þar fram hefndum , en síðasta leikur Landhelgisgæslunnar og konunglega breska flughersins fór fram árið 1944 , fyrir 75 árum . Þá höfðu Bretar betur . Breski flugherinn hefur undanfarnar vikur sinnt loftrýmisgæslu hér á landi og þessi bráðskemmtilegi leikur markaði lok hennar . Helstu tilþrif úr leiknum má sjá í myndbandi frá breska flughernum hér að ofan . Í tilkynningu frá Landhelgisgæslunni segir að Ásgeir Guðjónsson sprengjusérfræðingur hafi jafnað metin með síðustu snertingu venjulegs leiktíma , en skömmu áður hafði sigmaðurinn Jóhann Eyfeld minnkað muninn í 3 - 2 . Markvörðurinn Stefán Logi Magnússon tryggði Landhelgisgæslunni sigur í vítaspyrnukeppninni , þar sem hann varði eina spyrnu og skoraði sjálfur úr lokaspyrnunni . Lið Landhelgisgæslunnar var skipað starfsmönnum af flugrekstrarsviði , varnarmálasviði , aðgerðasviði , siglingasviði og sprengjusveit . Þá fór Landhelgisgæslan mikinn á leikmannamarkaðnum fyrir leikinn og var með öflug leynivopn í sínum röðum . Knattspyrnukempurnar Stefán Logi Magnússon , Atli Jóhannsson , Björn Pálsson , Tryggvi Sveinn Bjarnason og Ásgeir Þór Ingólfsson léku allir með liði Landhelgisgæslunnar . Marvin Ingólfsson , fyrirliði Landhelgisgæslunnar , tók á móti NATO-bikarnum úr hendi Ellis Williams , yfirmanns bresku flugsveitarinnar , í leikslok . Lið Landhelgisgæslunnar fagnaði sigrinum að sjálfsögðu með víkingaklappinu .